Bophuthatswana
Store norske leksikon,Geografi,Verdens geografi,Afrika,Sør-Afrikas geografi
Bophuthatswana er en tidligere bantustan i Sør-Afrika, i den nordlige og vestlige utkanten av Witwatersrand. Området er på 44 000 km2. Bantustanen hadde 2 420 000 innbyggere (1991), og omfattet sju atskilte områder. Hovedstaden var Mmabatho.
Bophuthatswana ble befolket av tswanaene omkring år 1600. Boerne erobret området i 1837. Som ledd i apartheid-politikken ble Bophuthatswana i 1961 erklært som «hjemland» for tswana-folket. Selv de tswanaer som ikke bodde i området eller aldri hadde vært der, ble regnet som borgere av Bophuthatswana.Uavhengigheten ble aldri anerkjent utenfor Sør-Afrika, og som en følge av de politiske endringene som ledet frem til demokratiske valg 1994, ble bantustan-systemet oppgitt og Bophuthatswana ble konstitusjonelt gjeninnlemmet i Sør-Afrika. Størsteparten ble en del av den nye North-West provinsen, men deler ble også inkorporert i Free State og Gauteng. Les mer i Store norske leksikon Sør-Afrikas geografi Sør-Afrikas historie Sør-Afrika